CELEX: 32013D0225
Language: el
Date: 2013-05-17 00:00:00
Title: 2013/225/ΕΕ: Εκτελεστική απόφαση της Επιτροπής, της 17ης Μαΐου 2013 , για την τροποποίηση της εκτελεστικής απόφασης 2012/362/ΕΕ σχετικά με τη χρηματοδοτική συνδρομή της Ένωσης σε ορισμένα κράτη μέλη με σκοπό την υποστήριξη των εθελοντικών μελετών επιτήρησης που αφορούν τις απώλειες στις αποικίες μελισσών, όσον αφορά την παράταση της προθεσμίας για τα προγράμματα των εν λόγω κρατών μελών σχετικά με τις μελέτες αυτές [κοινοποιηθείσα υπό τον αριθμό C(2013) 2785]

22.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 135/22
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Μαΐου 2013
   για την τροποποίηση της εκτελεστικής απόφασης 2012/362/ΕΕ σχετικά με τη χρηματοδοτική συνδρομή της Ένωσης σε ορισμένα κράτη μέλη με σκοπό την υποστήριξη των εθελοντικών μελετών επιτήρησης που αφορούν τις απώλειες στις αποικίες μελισσών, όσον αφορά την παράταση της προθεσμίας για τα προγράμματα των εν λόγω κρατών μελών σχετικά με τις μελέτες αυτές
   [κοινοποιηθείσα υπό τον αριθμό C(2013) 2785]
   (Τα κείμενα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, ολλανδική, ουγγρική, πολωνική, πορτογαλική, σλοβακική, σουηδική και φινλανδική γλώσσα είναι τα μόνα αυθεντικά)
   (2013/225/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2012/362/ΕΕ της Επιτροπής (2) προβλέπει τη χορήγηση από την Ένωση χρηματοδοτικής συνδρομής στο Βέλγιο, τη Δανία, τη Γερμανία, την Εσθονία, την Ελλάδα, την Ισπανία, τη Γαλλία, την Ιταλία, τη Λετονία, τη Λιθουανία, την Ουγγαρία, την Πολωνία, την Πορτογαλία, τη Σλοβακία, τη Φινλανδία, τη Σουηδία και το Ηνωμένο Βασίλειο για τα προγράμματα μελετών επιτήρησης σχετικά με τις απώλειες στις αποικίες μελισσών για την περίοδο από 1ης Απριλίου 2012 έως τις 30 Ιουνίου 2013.
            
         
               (2)
            
            
               Οι κατευθυντήριες γραμμές του σχεδίου επιτήρησης σχετικά με τις απώλειες στις αποικίες μελισσών (3) του εργαστηρίου αναφοράς της Ευρωπαϊκής Ένωσης για την υγεία των μελισσών παρέχουν καθοδήγηση στα κράτη μέλη ως προς τα οικεία προγράμματα μελετών επιτήρησης σχετικά με τις απώλειες στις αποικίες μελισσών. Προβλέπουν τη διενέργεια τριών κύκλων επισκέψεων σε επιλεγμένους μελισσώνες και τη διεξαγωγή του τρίτου κύκλου επισκέψεων κατά τη διάρκεια της περιόδου παραγωγής μελιού με σκοπό την αντικειμενική εκτίμηση του αριθμού των χαμένων ή αποδυναμωμένων αποικιών. Η περίοδος αυτή θα πρέπει να επιλέγεται από το κράτος μέλος ανάλογα με τα ειδικά κλιματικά χαρακτηριστικά της χώρας.
            
         
               (3)
            
            
               Ορισμένα κράτη μέλη ζήτησαν η περίοδος των προγραμμάτων μελετών επιτήρησης σχετικά με τις απώλειες στις αποικίες μελισσών, που προβλέπεται στην εκτελεστική απόφαση 2012/362/ΕΕ, να παραταθεί μετά τις 30 Ιουνίου 2013, δεδομένου ότι λόγω της γεωγραφικής θέσης των εν λόγω κρατών μελών και των εποχιακών συνθηκών, θα ήταν αδύνατο να ολοκληρώσουν τα προγράμματά τους πριν από την εν λόγω ημερομηνία.
            
         
               (4)
            
            
               Προκειμένου να καταστεί δυνατόν για όλα τα κράτη μέλη που συμμετέχουν στα προγράμματα μελετών επιτήρησης σχετικά με τις απώλειες στις αποικίες μελισσών να ολοκληρώσουν τον τρίτο κύκλο επισκέψεων κατά τη διάρκεια του καλοκαιριού, είναι αναγκαίο να παραταθεί η ημερομηνία λήξης που προβλέπεται στην εκτελεστική απόφαση 2012/362/ΕΕ από τις 30 Ιουνίου 2013 έως τις 30 Σεπτεμβρίου 2013.
            
         
               (5)
            
            
               Συνεπώς, η εκτελεστική απόφαση 2012/362/ΕΕ θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 παράγραφος 2 στοιχείο α) της εκτελεστικής απόφασης 2012/362/ΕΕ, η ημερομηνία «30 Ιουνίου 2013» αντικαθίσταται από την ημερομηνία «30 Σεπτεμβρίου 2013».
   Άρθρο 2
   Η παρούσα απόφαση απευθύνεται στο Βασίλειο του Βέλγιο, το Βασίλειο της Δανίας, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, τη Δημοκρατία της Λετονίας, τη Δημοκρατία της Λιθουανίας, την Ουγγαρία, τη Δημοκρατία της Πολωνίας, την Πορτογαλική Δημοκρατία, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 17 Μαΐου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 176 της 6.7.2012, σ. 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf